cyanic-selkie/wikianc huggingface dataset:
ซูเซิน เฮย์เวิร์ด
ในช่วงปลายคริสต์ทศวรรษ 1940 เธอมีความก้าวหน้าในอาชีพการงานและได้รับเสียงชื่นชมในการแสดงโดยเธอถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมถึงห้าครั้งและเข้าชิงเป็นครั้งแรกในภาพยนตร์เรื่อง Smash-Up, the Story of a Woman (1947) ความสำเร็จของเธอยังคงดำเนินต่อไปจนถึง ค.ศ. 1950 เช่นในภาพยนตร์เรื่อง My Foolish Heart (1949), With a Song in My Heart (1952), I'll Cry Tomorrow (1955) และ I Want to Live! จากบทนักโทษประหาร บาร์บารา เกรแฮม ซึ่งทำให้เธอได้รับรางวัลออสการ์
หลังจากแต่งงานเป็นครั้งที่สอง เฮย์เวิร์ดย้ายไปที่รัฐจอร์เจียในเวลาต่อมาและปรากฏอยู่ในภาพยนตร์ไม่บ่อยนัก เธอยังคงรับงานแสดงภาพยนตร์และโทรทัศน์จนถึง ค.ศ. 1972 และเสียชีวิตด้วยโรคมะเร็งสมองในปี ค.ศ. 1975
แผ่นเอ็มบริโอ
แผ่นเอ็มบริโอ (embryonic disc หรือ embryonic disk) ก่อตัวขึ้นมาเป็นพื้นของช่องในถุงน้ำคร่ำ (amniotic cavity) ประกอบขึ้นจากการเรียงตัวเป็นชั้น ๆ ของเนื้อเยื่อเอ็กโทเดิร์ม เจริญมาจากมวลเซลล์ชั้นใน (inner cell mass) ทอดตัวไปตามแนวของเนื้อเยื่อเอนโดเดิร์ม
ในมนุษย์ ขั้นตอนนี้เกิดขั้นหลังจากการฝังตัวของบลาสโทซิสต์ และเกิดก่อนที่จะมีการพับตัวของเอ็มบริโอ (พบได้ระหว่างวันที่ 14 ถึง 21 หลังจากการปฏิสนธิ) แผ่นเอ็มบริโอเจริญมาจากชั้นเอพิบลาสต์ (epiblast) ที่อยู่ระหว่างชั้นไฮโพบลาสต์ (hypoblast) และถุงน้ำคร่ำ โดยชั้นเอพิบลาสต์เจริญมาจากมวลเซลล์ชั้นใน แผ่นเอมบริโอที่แต่เดิมมีเนื้อเยื่ออยู่สองชั้นจะกลายมาเป็นสามชั้นผ่านกระบวนการแกสทรูเลชัน (gastrulation) หลังจากนี้จะเกิดโนโทคอร์ดตามมา ซึ่งโนโทคอร์ดนี้จะเหนี่ยวนำให้เกิดการสร้างท่อประสาท (neural tube) ขึ้นในตัวเอ็มบริโอ ผ่านกระบวนการนิวรูเลชัน (neurulation)
ทางด่วนคย็องบู
ทางด่วนคย็องบู (경부고속도로; Gyeongbu Gosokdoro) เป็นทางด่วนที่เก่าแก่เป็นอันดับสองและมีการเดินทางมากที่สุดในเกาหลีใต้ โดยเชื่อมระหว่างโซล ซูว็อน แทจ็อน คูมี แทกู และปูซาน ทางด่วนสายนี้ถูกกำหนดให้เป็นทางด่วนหมายเลข 1 ซึ่งแสดงถึงบทบาทในฐานะทางด่วนที่สำคัญที่สุดของเกาหลีใต้ ระยะทางตลอดทั้งสายจากโซลถึงปูซานคือ 416 km และจำกัดความเร็วกำหนดไว้ที่ 100 km/h โดยใช้กล้องตรวจจับความเร็วเป็นหลัก ทางด่วนคย็องบูเป็นส่วนหนึ่งของทางหลวงเอเชียสาย 1
วัดนครอินทร์
วัดนครอินทร์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 8 ไร่ 3 งาน 76 ตารางวา อาณาเขตด้านทิศเหนือติดต่อกับซอยพิบูลสงคราม 13 ทิศตะวันออกติดต่อกับที่ดินเอกชน ทิศใต้ติดต่อกับคลองบางขุนเทียน และทิศตะวันตกติดต่อกับโรงเรียนนครนนท์วิทยา 3 วัดนครอินทร์
ประวัติ
อย่างไรก็ตาม จากหลักฐานทางโบราณวัตถุ สันนิษฐานกันว่าวัดนครอินทร์น่าจะสร้างขึ้นในสมัยกรุงศรีอยุธยาตอนปลาย แรกเริ่มเดิมทีคงเป็นเพียงที่พักสงฆ์ที่ตั้งอยู่ทางฝั่งเหนือของคลองบางขุนเทียน มีหลักฐานที่ยังปรากฏอยู่คือกุฏิสงฆ์และศาลาท่าน้ำริมคลองบางขุนเทียนซึ่งผุพังเสื่อมสภาพไปตามกาลเวลา ยังพบพระพุทธรูปศิลาแลงปางนาคปรกและพระพุทธรูปหินแกะสลักตามแบบสุโขทัยและอยุธยา โดยพระพุทธรูปศิลาแลงปางนาคปรกนั้นในปัจจุบันประดิษฐานอยู่ภายในวิหารด้านข้างอุโบสถ วัดได้รับพระราชทานวิสุงคามสีมาเมื่อวันที่ 26 ตุลาคม พ.ศ. 2360 เขตวิสุงคามสีมากว้าง 27 เมตร ยาว 41 เมตร และได้ผูกพัทธสีมาเมื่อวันที่ 21 มิถุนายน พ.ศ. 2370
อาคารเสนาสนะ
อุโบสถสร้างเมื่อ พ.ศ. 2376 เป็นอาคารคอนกรีตเสริมเหล็ก ภายในมีพระประธานเป็นพระพุทธรูปปางมารวิชัย หน้าตักกว้าง 80 นิ้ว สูง 130 นิ้ว สร้างเมื่อ พ.ศ. 2376 เล่ากันว่าได้สร้างขึ้นจากองค์เดิมที่เป็นพระพุทธรูปศิลาแลงที่ได้อัญเชิญมาจากกรุงศรีอยุธยาพร้อมกับชาวมอญที่อพยพเข้ามาตั้งถิ่นฐานในเขตชุมชนตลาดขวัญและตลาดแก้วในสมัยสมเด็จพระที่นั่งสุริยาศน์อมรินทร์ ชาวบ้านเรียกว่า หลวงพ่อดำ ด้วยเหตุที่ครั้งหนึ่งชาวบ้านเผาสวนแล้วไฟเกิดลามมาไหม้ ถึงกระนั้นองค์พระก็ยังคงสมบูรณ์เหมือนเดิมทุกประการ มีเพียงรอยดำอยู่บ้างเท่านั้น
ศาลาการเปรียญสร้างเมื่อ พ.ศ. 2370 เป็นอาคารคอนกรีตเสริมเหล็กทรงไทย 2 ชั้น หอสวดมนต์สร้างเมื่อ พ.ศ. 2475 เป็นอาคารครึ่งตึกครึ่งไม้ 2 ชั้น กุฏิสงฆ์เป็นอาคารไม้และและอาคารคอนกรีตเสริมเหล็ก วิหารสร้างเมื่อ พ.ศ. 2376 ศาลาบำเพ็ญกุศลสร้างด้วยคอนกรีตเสริมเหล็ก
โรคแผลเปื่อยเพปติก
โรคแผลเปื่อยเพปติก (Peptic ulcer disease หรือ PUD) คือการแตกที่เยื่อบุด้านในของกระเพาะอาหาร หรือในส่วนแรกของลำไส้เล็ก หรือบางครั้งเป็นในหลอดอาหารส่วนล่าง แผลเปื่อยในกระเพาะอาหารจะเรียกว่า แผลเปื่อยกระเพาะ (gastric ulcer) ถ้าเป็นในส่วนแรกของลำไส้จะเรียกว่า แผลเปื่อยลำไส้เล็กส่วนต้น (duodenal ulcer) อาการที่พบบ่อยที่สุดของแผลเปื่อยลำไส้เล็กส่วนต้นคือ ตื่นตอนกลางคืนโดยมีอาการปวดท้องส่วนบน และอาการปวดท้องส่วนบนจะดีขึ้นเมื่อรับประทานอาหาร ถ้าเป็นแผลเปื่อยกระเพาะ อาการปวดอาจแย่ลงเมื่อรับประทานอาหาร อาการปวดมักเป็นปวดแบบแสบร้อน หรือปวดตื้อ อาการอื่น ๆ ได้แก่ เรอ อาเจียน น้ำหนักลด หรือไม่อยากอาหาร ผู้สูงอายุประมาณหนึ่งในสามจะไม่มีอาการใด ๆ ภาวะแทรกซ้อนที่อาจเกิด เช่น เลือดออกในกระเพาะและลำไส้ ทางเดินอาหารทะลุ และการอุดตันของกระเพาะอาหาร โดยอาการเลือดออกเกิดขึ้นได้มากถึงร้อยละ 15 ของผู้ป่วยโรคนี้
Aelurillus dubatolovi
Aelurillus dubatolovi เป็นสปีชีส์ของแมงมุมกระโดดในสกุลAelurillus มีการระบุเพศเมียของสปีชีส์นี้เป็นครั้งแรกโดย Galina Azarkina ในปี พ.ศ. 2546
ลักษณะ
Aelurillus dubatolovi เป็นแมงมุมขนาดเล็กที่คล้ายคลึงกับ Aelurillus ater, Aelurillus brutus และ Aelurillus lutosus ตัวเมียมีแผ่นคาราเพซ (carapace) ยาวประมาณ 3.6 มม. และมีส่วนท้องสีน้ำตาลเข้ม ยาว 4.1 มม. ตัวผู้มีขนาดเล็กกว่าโดยมี คาราเพซและส่วนท้องยาว 3.1 มม. และ 2.9 มม. ตามลำดับ
การกระจายตัว
แมงมุมสปีชีส์นี้อาศัยอยู่ในเอเชียกลาง
เคลลี หู
เคลลี่ หู (Kelly Hu) เป็นนักแสดงหญิงชาวอเมริกัน อดีตเคยเป็นนางงามและนางแบบมาก่อน เคยเป็นมิสทีนยูเอสเอ 1985 และมิสฮาวาย 1993 เคลลี หู ได้แสดงในหนังทำเงินของยูนิเวอร์แซลสตูดิโอส์ เรื่อง เดอะ สกอร์เปี้ยน คิง ศึกราชันย์แผ่นดินเดือด ที่เป็นเรื่องราวก่อนเรื่อง เดอะมัมมี่ คืนชีพคำสาปนรกล้างโลก ซึ่งฮูได้รับบทนำรับบท คาสเซนดร้า คู่กับ เมธายุส หรือราชาแมงป่องมี่รับบทโดย ดเวย์น จอห์นสัน แสดงในภาพยนตร์เรื่อง X-เม็น 2 ซึ่งเธอรับบท โอยาม่า ยูริโกะ (เลดี้เดธสไตร์ค) นอกจากนี้ยังแสดงใน เดอะ ทัวร์นาเมนต์ (2009) และ ไวท์ ฟร็อก (2012)
ออวุล
ออวุล (ovule) เป็นโครงสร้างที่ก่อกำเนิดและเป็นที่อยู่ของเซลล์สืบพันธุ์เพศเมียของพืชมีเมล็ด ออวุลประกอบด้วย 3 ส่วนได้แก่ ผนังออวุลชั้นนอกสุด นิวเซลลัสหรือส่วนที่เหลือของอับเมกะสปอร์ และแกมีโทไฟต์เพศเมียที่สร้างจากเมกะสปอร์ที่เป็นแฮพลอยด์อยู่ตรงกลาง แกมีโทไฟต์เพศเมียมีหน้าที่ผลิตเซลล์ไข่ หลังปฏิสนธิออวุลจะเจริญเป็นเมล็ด คำ ovule มาจากภาษาละติน ōvum แปลว่าไข่
ตำแหน่งของออวุล
ในพืชดอก ออวุลจะอยู่ภายในส่วนของดอกที่เรียกว่าวงเกสรเพศเมีย (gynoecium) รังไข่สร้างออวุลหนึ่งหรือมากกว่าหนึ่งออวุลแล้วกลายสภาพเป็นผนังผลไม้ ออวุลยึดเกาะกับพลาเซนตาในรังไข่ด้วยโครงสร้างที่เรียกว่าก้านออวุลหรือก้านเมล็ด (funiculus) รูปแบบการเกาะของออวุลมีหลากหลายได้แก่
ในพืชเมล็ดเปลือยเช่นสน ออวุลเกิดบนผิวเกล็ดภายในโคนเพศเมีย ในขณะที่ออวุลของเฟิร์นมีเมล็ดที่สูญพันธุ์แล้วช่วงต้นจะเกิดบนผิวใบ ก่อนที่ต่อมาออวุลของพืชชนิดนี้จะหุ้มด้วยกลุ่มกิ่งก้านที่เปลี่ยนรูปเป็นกาบรูปถ้วย (cupule)
ผนังออวุล
ผนังออวุล (integument) เป็นชั้นปกป้องออวุล พืชเมล็ดเปลือยมีผนังออวุลชั้นเดียว ส่วนพืชดอกมีผนังออวุลสองชั้น มีการเสนอวิวัฒนาการของผนังออวุลชั้นใน (ซึ่งเป็นส่วนสำคัญของการเกิดออวุลจากอับเมกะสปอร์) ว่าเกิดจากการล้อมอับเมกะสปอร์โดยแขนงที่เป็นหมัน อิงจากฟอสซิลของ Elkinsia กลุ่มพืชเมล็ดเปลือยช่วงแรก ๆ จากยุคดีโวเนียนที่มีโครงสร้างเป็นพูเชื่อมกับอับเมกะสปอร์ และด้านบนพูขยายเป็นวงล้อมรอบอับเมกะสปอร์ ขณะที่วิวัฒนาการของผนังออวุลชั้นนอกยังคงเป็นที่ถกเถียง มีการเสนอว่ากาบรูปถ้วย (cupule) ของพืชที่สูญพันธุ์แล้วอาจเป็นที่มาของผนังออวุลชั้นนอก โดยอิงจากฟอสซิลของ Caytoniales และ Glossopteridales ผนังออวุลไม่ได้ล้อมนิวเซลลัสที่อยู่ภายในทั้งหมด แต่มีช่องเปิดที่เรียกว่าไมโครไพล์ (micropyle) เพื่อให้ละอองเรณูหรือเซลล์สืบพันธุ์เพศผู้เข้ามาปฏิสนธิ ซึ่งหลังปฏิสนธิผนังออวุลจะเจริญเป็นเปลือกเมล็ด
นิวเซลลัส
นิวเซลลัส (nucellus) เป็นโครงสร้างชั้นในของออวุล เป็นเนื้อเยื่อหุ้มเซลล์ดิพลอยด์ (สปอโรไฟต์) นิวเซลลัสในแง่โครงสร้างหน้าที่นั้นเทียบเท่ากับอับเมกะสปอร์ ในออวุลที่ยังไม่เจริญเต็มที่ นิวเซลลัสมีเมกะสปอไซต์ ซึ่งเป็นเซลล์ดิพลอยด์ที่สร้างเมกะสปอร์ผ่านการแบ่งเซลล์แบบไมโอซิส
ในพืชเมล็ดเปลือย 3 ใน 4 สปอร์แฮพลอยด์มักเสื่อม จึงมีเพียงเมกะสปอร์เดียวภายในนิวเซลลัส ขณะที่พืชดอกมีจำนวนเมกะสปอร์เหลือรอดที่หลากหลาย รูปแบบทั่วไปของการเจริญของแกมีโทไฟต์เพศเมียคือมีเมกะสปอร์เดียว ตามด้วยการแบ่งเซลล์แบบไมโทซิสสามครั้ง ในพืชสกุล Allium และ Hyacinthoides จะเหลือ 2 เมกะสปอร์ ขณะที่พืชสกุล Fritillaria จะเหลือเมกะสปอร์ครบ 4 สปอร์
หลังปฏิสนธินิวเซลลัสอาจเจริญไปเป็นเพอริสเปิร์ม เนื้อเยื่อสะสมอาหารสำหรับเอ็มบริโอ นิวเซลลัสของพืชบางชนิดก่อกำเนิดเอ็มบริโอภายในเมล็ดผ่านกลไกการสืบพันธุ์แบบไม่อาศัยเพศที่เรียกว่า nucellar embryony
เมกะแกมีโทไฟต์
เมกะแกมีโทไฟต์ (megagametophyte) เป็นแกมีโทไฟต์เพศเมียที่เกิดจากเมกะสปอร์ภายในนิวเซลลัส
ในพืชเมล็ดเปลือย เมกะแกมีโทไฟต์มีประมาณ 2000 นิวเคลียส และสร้างโครงสร้างหรืออวัยวะสร้างเซลล์ไข่เรียกว่าอาร์คิโกเนียม ในพืชดอกบางครั้งเรียกเมกะแกมีโทไฟต์ว่าถุงเอ็มบริโอ (embryo sac) มีเพียง 7 เซลล์และ 8 นิวเคลียส โดยเจริญมาจากเมกะสปอร์ผ่านการแบ่งเซลล์แบบไมโทซิส 3 ครั้ง โดย 7 เซลล์ประกอบด้วยเซลล์แอนติโพด (antipodal cells) 3 เซลล์ เซลล์กลาง (central cell) 1 เซลล์ เซลล์ไข่ 1 เซลล์ และเซลล์ซิเนอร์จิด (synergid cells) 2 เซลล์ เซลล์แอนติโพดมีหน้าที่หล่อเลี้ยงเอ็มบริโอ ขณะที่เซลล์กลางที่มีโพลาร์นิวเคลียสจะรวมกับนิวเคลียสของละอองเรณูกลายเป็นเอนโดสเปิร์มในเมล็ด ส่วนเซลล์ซิเนอร์จิดทำหน้าที่นำทางละอองเรณูเข้ามาในถุงเอ็มบริโอเพื่อปฏิสนธิกับเซลล์ไข่
ลำดับเหตุการณ์การประท้วงในประเทศไทย พ.ศ. 2563–2565 (กรกฎาคม 2563)
วันที่ 19 กรกฎาคม เกิดการประท้วงขึ้นอีกหลายพื้นที่ในจังหวัดเชียงใหม่และจังหวัดอุบลราชธานี
วันที่ 22 กรกฎาคม มีการจัดกิจกรรม "อิสานสิบ่ทน" ที่มหาวิทยาลัยมหาสารคาม มีข้อเรียกร้อง 3 ข้อ และเรียกร้องให้จัดการเลือกตั้งภายใต้รัฐธรรมนูญแห่งราชอาณาจักรไทย พุทธศักราช 2540 เพิ่มขึ้นมา แฮชแท็ก #อีสานสิบ่ทน พุ่งติดเทรนด์ยอดนิยมอันดับ 1 ในทวิตเตอร์ประเทศไทยอย่างรวดเร็ว
วันเดียวกัน กลุ่ม "มศว คนรุ่นเปลี่ยน" จัดการชุมนุมที่อนุสาวรีย์ประชาธิปไตยเพื่อ "ชมสวน" หมายความถึง สวนที่กรุงเทพมหานครนำต้นไม้กระถางมาวางโดยรอบบริเวณ ซึ่งมีการยกออกไปในภายหลัง
คงกฤช หงษ์วิไล
คงกฤช หงษ์วิไล เป็นอดีตสมาชิกสภาผู้แทนราษฎรจังหวัดปราจีนบุรี 3 สมัย อดีตประธานคณะกรรมาธิการการสื่อสารและโทรคมนาคม สภาผู้แทนราษฎรไทย ชุดที่ 23
ประวัติ
คงกฤช หงษ์วิไล เกิดเมื่อวันที่ 13 กรกฎาคม พ.ศ. 2505 จบการศึกษาระดับปริญญาตรี สาขานิติศาสตร์ และระดับปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง
การทำงาน
คงกฤช หงษ์วิไล เริ่มงานการเมืองโดยการเป็นรองนายกสภาองค์การบริหารส่วนจังหวัดปราจีนบุรี และสมาชิกองค์การบริหารส่วนจังหวัดปราจีนบุรี 2 สมัย ต่อมา คงกฤช หงษ์วิไล ได้รับเลือกตั้งเป็นสมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งแทน สมาน ภุมมะกาญจนะ จากพรรคไทยรักไทย ซึ่งถูกใบเหลือง โดยเขาสังกัดพรรคความหวังใหม่ และได้รับเลือกตั้งอีกครั้งในการเลือกตั้ง พ.ศ. 2548 สังกัดพรรคไทยรักไทย และได้รับเลือกสมัยที่ 3 ในการเลือกตั้ง พ.ศ. 2550 สังกัดพรรคพลังประชาชน ต่อมาพรรคพลังประชาชนถูกยุบพรรค เขาจึงย้ายไปร่วมงานกับพรรคเพื่อแผ่นดิน
คงกฤช เคยเป็นกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี 2545 และ 2549 และเป็นประธานคณะกรรมาธิการการสื่อสารและโทรคมนาคม สภาผู้แทนราษฎรไทย ชุดที่ 23 ในปี พ.ศ. 2550
ต่อมาในการเลือกตั้ง พ.ศ. 2554 เขาได้ลงสมัครรับเลือกตั้งในนามพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยได้รับคะแนนเป็นลำดับที่ 3 และในการเลือกตั้ง พ.ศ. 2562 เขาได้ลงสมัครรับเลือกตั้งในนามพรรคเพื่อไทย แต่ก็ไม่ได้รับเลือกตั้ง
คงกฤช ถูกกล่าวถึงทางสื่อมวลชน กรณีเป็นผู้ประสานงานการเป็นเจ้าภาพงานศพในจังหวัดปราจีนบุรี ของ ดร.ทักษิณ ชินวัตร
ลำดับเหตุการณ์การประท้วงในประเทศไทย พ.ศ. 2563–2565 (กรกฎาคม 2563)
วันที่ 25 กรกฎาคม กลุ่มหลากหลายทางเพศ (LGBT) ชื่อ เสรีเทย เดินขบวนที่อนุสาวรีย์ประชาธิปไตย เพื่อเรียกร้องกฎหมายสมรสเพศเดียวกันนอกเหนือจากข้อเรียกร้องสามข้อของเยาวชนปลดแอก วันที่ 26 กรกฎาคม มีการจัดกิจกรรมที่อนุสาวรีย์ประชาธิปไตยโดยใช้ตัวการ์ตูนแฮมทาโร่ ตอนแรกเป็นการเคลื่อนไหวออนไลน์ทางทวิตเตอร์ จนกระทั่งมีผู้เข้าร่วมประมาณ 3,000 คน วันที่ 29 กรกฎาคม มีการชุมนุมเกิดขึ้นหลายที่ทั่วประเทศ เช่น ที่ประตูท่าแพ จังหวัดเชียงใหม่ มีการชุมนุมของประชาชนราว 1,000 คน ก่อนหน้านี้ แกนนำ 4 คนถูกตั้งข้อหาซึ่งนัดเข้ามอบตัวในวันที่ 30 กรกฎาคม, ที่จังหวัดน่าน มีผู้ชุมนุมราว 100 คน ใช้แฮชแท็ก #คิดว่าน่านจะทนหรอ #น่านกระซิบลุง, ที่จังหวัดนครสวรรค์ มีผู้ชุมนุม 200 คน ใช้สโลแกนว่า "นครสวรรค์จะไม่ทน เราจะสู้ จนกว่าตะได้ประชาธิปไตยคืนมา", ที่จังหวัดสุพรรณบุรี มีการชุมนุมของกลุ่ม "สุพรรณจะไม่ทน" จำนวน 150 คน และที่จังหวัดนนทบุรี ผู้ชุมนุมร่วมร้องเพลงแฮมทาโร่
วันที่ 30 กรกฎาคม มีการจัดการประท้วงโดยสถาบันเทคโนโลยีพระจอมเกล้าทั้ง 3 สถาบัน ได้แก่ มหาวิทยาลัยเทคโนโลยีพระจอมเกล้าพระนครเหนือ, มหาวิทยาลัยเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าเจ้าคุณทหารลาดกระบัง ภายใต้แฮชแท็ก #สามพระจอมจะยอมได้ไง ณ มหาวิทยาลัยเทคโนโลยีพระจอมเกล้าพระนครเหนือ วิทยาเขตกรุงเทพมหานคร วันเดียวกัน มีการชุมนุมของกลุ่มอาชีวะ 2 กลุ่ม ได้แก่ "กลุ่มอาชีวะช่วยชาติ" ที่แสดงจุดยืน "พิทักษ์" สถาบันพระมหากษัตริย์ ซึ่งกล่าวหาว่ากลุ่มเยาวชนปลดแอก "ท้าทาย ต่อต้าน หรือกระทั่งล้มล้างสถาบันพระมหากษัตริย์" มีจำนวนประมาณ 110 คน จัดการชุมนุมที่อนุสาวรีย์ประชาธิปไตย อีกกลุ่มหนึ่งคือ "อาชีวะเพื่อประชาชน" และกลุ่ม "ฟันเฟืองประชาธิปไตย" ที่แสดงจุดยืนเข้ากับผู้ชุมนุม
รายงานของศูนย์ทนายความเพื่อสิทธิมนุษยชน (TLHR) ระบุว่า จนถึงวันที่ 31 กรกฎาคม มีการจัดกิจกรรมแล้ว 75 ครั้งใน 44 จังหวัด ในจำนวนนี้ 5 กิจกรรมไม่สามารถจัดได้เพราะมีการคุกคามและปิดกั้นของทางการ
เอพีที (ซอฟต์แวร์)
แอดวานซ์แพคเกจจิ้งทูล (Advanced Package Tool) หรือ เอพีที (APT) เป็นซอฟต์แวร์เสรีที่จะทำงานร่วมกับไลบรารีหลักเพื่อจัดการกับการติดตั้งและการลบซอฟต์แวร์ เอพีทีช่วยลดความยุ่งยากในการจัดการซอฟต์แวร์บนระบบคอมพิวเตอร์แบบยูนิกซ์โดยทำให้การเรียกใช้ การตั้งค่า และการติดตั้งแพ็คเกจซอฟต์แวร์ได้โดยอัตโนมัติ ซึ่งจะติดตั้งได้ทั้งจากไฟล์ที่คอมไพล์ไว้ล่วงหน้าและคอมไพล์ซอร์สโค้ดระหว่างติดตั้ง
เอพีทีสามารถพบได้ในระบบปฏิบัติการเดเบียน, อูบุนตู และลินุกซ์อื่น ๆ ที่เกี่ยวข้อง นอกจากในลินุกซ์แล้ว เอพีทียังยังสามารถพบได้ใน OpenSolaris (ในดิสทริบิวชัน Nexenta OS) เอพีทียังถูกพอร์ทไปยังแมคโอเอส ซึ่งเป็นส่วนหนึ่งของโครงการ Fink ที่ใช้เอพีทีในการติดตั้งแพ็คเกจซอฟต์แวร์ของเดเบียนบนแมคโอเอส
ภายใน
ไฟล์ที่ตั้งอยู่ที่ /etc/apt/sources.list เก็บสิ่งที่เรียกว่า repository หรือที่มาของแพ็กเกจ สิ่งเหล่านี้อาจเป็นได้ทั้งซีดีหรือดีวีดี ไดเร็กทอรีบนฮาร์ดดิสก์ หรือที่ไดเร็กทอรีบนเซิร์ฟเวอร์ HTTP หรือ FTP หากแพ็กเกจที่คุณกำลังมองหาอยู่บนเซิร์ฟเวอร์ (หรือโลคัลดิสก์) แพ็กเกจนั้นจะถูกดาวน์โหลดและติดตั้งโดยอัตโนมัติ
แพ็กเกจอยู่ในรูปแบบเฉพาะของเดเบียน (.deb) ซึ่งจัดเก็บ dependencies ของแพ็กเกจโปรแกรม เพื่อให้โปรแกรมสามารถดาวน์โหลดและติดตั้งไลบรารีโปรแกรมโดยอัตโนมัติ
เอพีทีขมีพื้นฐานมาจาก dpkg การทำงานของเอพีทีเกี่ยวข้องกับการจัดหาแพ็กเกจ การเปรียบเทียบเวอร์ชันที่มีอยู่ของแพ็กเกจ และการจัดการไฟล์เก็บถาวรแพ็กเกจ
โทนี พลานา
โจเซ แอนโทนี พลานา (José Antonio Plana ; เกิด 19 เมษายน พ.ศ. 2495) หรือที่รู้จักกันดีในชื่อ Tony Plana เป็นนักแสดงและผู้กำกับชาวอเมริกันเชื้อสายคิวบา เขามีชื่อเสียงจากการรับบท อิกนาซิโอ ซัวเรซซึ่งพ่อของเบ็ตตี้ ซัวเรซ ในละครโทรทัศน์ช่องเอบีซีเรื่อง อักลีเบ็ตตี้ และยังพากย์เสียง มานูเอล "แมนนี" คาลาเวรา ในวิดีโอเกม Grim Fandango
อ้างอิง
1952
มุตสึซาวะ
มุตสึซาวะ (睦沢町 (Mutsuzawa-machi)) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 6,928 คน 2,796 ครัวเรือน ความหนาแน่นประชากร 190 คนต่อตารางกิโลเมตร และมีพื้นที่ทั้งหมด 35.59 km2
ภูมิศาสตร์
มุตสึซาวะตั้งอยู่ในพื้นที่ภูเขาตอนกลางของคาบสมุทรโบโซ มีภูมิประเทศเป็นที่ราบเล็กน้อย และประกอบด้วยเนินเขาสูงชันเป็นหลัก เมืองนี้ตั้งอยู่ทางตะวันออกเฉียงใต้ของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 30 กิโลเมตร และห่างจากใจกลางโตเกียวไม่เกิน 60 ถึง 70 กิโลเมตร ภูมิประเทศอยู่ในที่ราบคันโต โดยมีความลาดชันเล็กน้อยจากทิศตะวันตกลาดลงไปทางทิศตะวันออกโดยมีความสูง 2 ถึง 168 เมตร มีแม่น้ำฮาบุ แม่น้ำมิซูซาวะ และแม่น้ำโชรากูจิ ไหลผ่านตอนกลางของเมือง และไหลไปรวมกับแม่น้ำอิจิโนมิยะทางตะวันออกเฉียงเหนือ
เทศบาลข้างเคียง
จังหวัดชิบะ
ภูมิอากาศ
มุตสึซาวะมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในมุตสึซาวะคือ 15.3 °C ปริมาณน้ำฝนเฉลี่ยต่อปีอยู่ที่ 1745 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 5.7 °C
สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของมุตสึซาวะยังคงคงที่ตลอด 40 ปีที่ผ่านมา
ประวัติศาสตร์
พื้นที่ที่เป็นมุตสึซาวะในปัจจุบันเป็นส่วนหนึ่งของแคว้นโบราณที่ชื่อ แคว้นคาซูซะ มีผู้ตั้งถิ่นฐานมาตั้งแต่สมัยโบราณ และมีเนินสุสานหลายแห่งจากยุคโคฟุง วัดเมียวรากูจิ วัดที่ก่อตั้งขึ้นในยุคเฮอัง เป็นที่ตั้งของรูปปั้นไม้ไดนิจิ เนียวไร ซึ่งได้รับการแต่งตั้งให้เป็นหนึ่งในสมบัติทางวัฒนธรรมที่สำคัญของญี่ปุ่น ต่อมาในยุคเอโดะ พื้นที่นี้ได้เป็นส่วนหนึ่งของแคว้นศักดินาโอตากิ หมู่บ้านสึจิมุตสึ และหมู่บ้านมิซูซาวะ ได้ก่อตั้งขึ้นโดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 ทั้งสองหมู่บ้านได้รวมเข้าด้วยกันเมื่อวันที่ 11 กุมภาพันธ์ 1955 และรวมเข้ากับส่วนหนึ่งของเมืองโชนัน ตั้งเป็นหมู่บ้านมุตสึซาวะ และได้รับการยกฐานะเป็นเมืองเมื่อวันที่ 1 เมษายน 1983
การปกครอง
มุตสึซาวะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองมุตสึซาวะ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ
พื้นที่เกษตรกรรมของมุตสึซาวะมีการผลิตข้าวและนม อีกทั้งเมืองนี้ยังตั้งอยู่ในแหล่งแก๊สมินามิคันโต และมีการสกัดแก๊สธรรมชาติ ซึ่งเป็นส่วนสำคัญของเศรษฐกิจในท้องถิ่น
การศึกษา
มุตสึซาวะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง โรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย
รถไฟ
มุตสึซาวะไม่มีรถไฟให้บริการ
ทางหลวง
เมืองนี้ไม่มีทางหลวงแห่งชาติสายใดผ่าน
เคลลี บาร์เรตต์
เคลลี บาร์เรตต์ (Kelli Barrett; เกิด 26 มกราคม พ.ศ. 2527) เป็นนักแสดงหญิงชาวอเมริกัน
อ้างอิง
1984
วัดแสนเกษม
วัดแสนเกษม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร มีที่ดินตั้งวัดเนื้อที่ 20 ไร่ 3 งาน 60 ตารางวา ปัจจุบันมีพระครูสังฆรักษ์ สมบูรณ์ ฉนฺทธมฺโม ดำรงตำแหน่งเจ้าอาวาส
ภายในวัดมีอาคารเสนาสนะ ได้แก่ อุโบสถกว้าง 8 เมตร ยาว 18 เมตร สร้างเสร็จเมื่อ พ.ศ. 2520 หลังคาลด 3 ชั้น กุฏิสงฆ์จำนวน 10 หลัง มีทั้งอาคารที่เป็นไม้ ตึก และครึ่งตึกครึ่งไม้ ศาลาการเปรียญ และหอสวดมนต์ ปูชนียวัตถุ ได้แก่ พระพุทธรูปหลวงพ่อเชียงแสน ปางสมาธิ หน้าตักกว้าง 2 ฟุต 8 นิ้ว สร้างโดยฝีมือช่างเชียงแสนยุคต้น
วัดแสมดำ
วัดแสมดำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร มีที่ดินตั้งวัดเนื้อที่ 7 ไร่ 26 ตารางวา ด้านทิศใต้ติดกับคลองสนามชัย ปัจจุบันพระครูอดุลนวการ (สำราญ)	ดำรงตำแหน่งเจ้าอาวาส
วัดแสมดำสร้างเมื่อ พ.ศ. 2400 ซึ่งมีพระอาจารย์เที่ยงเป็นผู้ปกครองดูแลวัด ชาวบ้านเรียกว่า วัดใหม่เที่ยงแท้ทรงศรัทธาธรรม ต่อมาเปลี่ยนชื่อมาเป็น "วัดแสมดำ" ตามนามท้องที่วัด ได้รับพระราชทานวิสุงคามสีมาเมื่อวันที่ 18 มีนาคม พ.ศ. 2508 เขตวิสุงคามสีมากว้าง 40 เมตร ยาว 80 เมตร วัดได้เปิดสอนพระปริยัติธรรมตั้งแต่ พ.ศ. 2516 มีโรงเรียนระดับประถมศึกษาตั้งอยู่ในพื้นที่วัด
ที่ดินวัดมีลักษณะเป็นสี่เหลี่ยมผืนผ้า อาคารเสนาสนะมี อุโบสถกว้าง 8 เมตร ยาว 32.30 เมตร เป็นอุโบสถสร้างใหม่เมื่อ พ.ศ. 2500 ภายในประดิษฐานพระประธานเป็นพระพุทธรูปปางมารวิชัย และมีพระพุทธรูปองค์เล็กอยู่รอบองค์พระประธานหลายองค์ กุฏิสงฆ์จำนวน 13 หลัง เป็นอาคารไม้ชั้นเดียว หอสวดมนต์คอนกรีตเสริมเหล็ก 2 ชั้น ศาลาการเปรียญ ศาลาบำเพ็ญบุญและฌาปนสถาน
วัดหอมศีล
วัดหอมศีล เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ ทางทิศใต้จดคลองชวดปรง ทิศตะวันออกจดคลองหอมสิน ทิศตะวันตกจดคลองชวดปรง ปัจจุบันพระครูสุคนธ์กิจจานุยุต ดำรงตำแหน่งเจ้าอาวาส
วัดหอมศีลตั้งวัดเมื่อวันที่ 30 กันยายน พ.ศ. 2525 ได้รับพระราชทานวิสุงคามสีมาเมื่อวันที่ 2 เมษายน 2530 เขตวิสุงคามสีมากว้าง 20 เมตร ยาว 40 เมตร เดิมเป็นวัดร้างมาก่อน ไม่ปรากฏว่าสร้างในสมัยใด ยกวัดร้างขึ้นเป็นวัดมีพระสงฆ์เมื่อวันที่ 6 เมษายน พ.ศ. 2524 โดยการนำของพระครูสังฆรักษ์สำรวย คมฺภีธมฺโม (ยศฐานในขณะนั้น) ได้บูรณะเสนาสนะต่าง ๆ ทั้งกุฏิ ศาลา อุโบสถ ฌาปนสถานและสิ่งก่อสร้างต่าง ๆ จนได้รับวิสุงคามสีมาและได้ทำการผูกพัทธสีมาอุโบสถที่สร้างใหม่ เมื่อ พ.ศ. 2530 ด้านการศึกษา ได้มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2525 วัดหอมศีลตั้งชื่อจากหมู่บ้าน ซึ่งหมู่บ้านหอมศีลมีอยู่ 2 จังหวัด คือ ฉะเชิงเทราและสมุทรปราการ มีคลองหอมสินกั้นกลาง วัดหอมศีลในจังหวัดฉะเชิงเทรา ปัจจุบันมีชื่อว่า วัดสุคันธศีลาราม ปูชนียวัตถุที่สำคัญ คือ หลวงพ่อขาว เป็นพระพุทธรูปเนื้อดินปั้น อายุประมาณ 200 ปี มีการบูรณะใหม่
เทสโก้
เทสโก้ (Tesco) เป็นกลุ่มซูเปอร์มาร์เก็ตข้ามชาติจากประเทศอังกฤษ ก่อตั้งขึ้นในปี พ.ศ. 2462 โดย แจ็ค โคเฮน สำนักงานใหญ่อยู่ที่ เวลวินการ์เดนซิตี ,ประเทศอังกฤษ มีสาขามากกว่า 7,005 แห่งทั่วประเทศอังกฤษและต่างประเทศรวมถึงใน ไอร์แลนด์ ,ฮังการี  ,สาธารณรัฐเช็กและสโลวาเกีย สาขาต่างประเทศในอดีต ฝรั่งเศส  ,ญี่ปุ่น  ,สหรัฐ  ,เกาหลีใต้  ,ตุรกี  ,โปแลนด์  ,มาเลเซียและไทย
ซิริงโกไมอีเลีย
ซิริงโกไมอีเลีย (Syringomyelia) เป็นคำกว้าง ๆ ที่ใช้เรียกโรคที่ซึ่งพบซิสท์หรือโพรงก่อตัวขึ้นภายในไขสันหลัง ในหลายกรณี ซิริงโกไมอีเลียใช้เรียกพยาธิสภาพที่พบก่อนการวินิจฉัยทางสมุฏฐานวิทยา ซิสท์ที่พบนี้เรียกว่าซิริงซ์ สามารถเติบโตและยาวขึ้นจนกดทำลายไขสันหลัง ส่งผลให้เกิดการสูญเสียความรู้สึก, อัมพาต, อ่อนแรง ปวดหลัง ไหล่ และปลายของร่างกาย รวมถึงอาจสูญเสียความสามารถในการรับรู้ความร้อนและหนาวจัด โดยเฉพาะที่มือ อย่างไรก็ตาม อาการอาจแตกต่างกันไปขึ้นอยู่กับจุดที่ซิริงซ์กดทับหรือรุกรานในไขสันหลัง
ซิริงโกไมอีเลียพบความชุกอยู่ที่ประมาณ 8.4 ใน 100,000 คน โดยอาการมักเริ่มพบในวัยผู้ใหญ่ตอนต้น อาการแสดงมักเกิดขึ้นอย่างค่อยเป็นค่อยไป
นิโรธ สุนทรเลขา
นิโรธ สุนทรเลขา เป็นประธานกรรมการในคณะกรรมการประสานงานสภาผู้แทนราษฎรคนปัจจุบัน สมาชิกสภาผู้แทนราษฎรจังหวัดนครสวรรค์ สังกัดพรรคพลังประชารัฐ เป็นประธานคณะกรรมการการตำรวจในสภาผู้แทนราษฎรไทย ชุดที่ 25 เป็นอดีตประธานคณะกรรมาธิการการท่องเที่ยวในสภาผู้แทนราษฎรไทย ชุดที่ 23
ประวัติ
นิโรธ สุนทรเลขา เกิดเมื่อวันที่ 19 เมษายน พ.ศ. 2496 สำเร็จการศึกษาระดับปริญญาตรี นิติศาสตรบัณฑิต และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
การทำงาน
นิโรธ สุนทรเลขา เริ่มต้นงานการเมืองโดยการเป็นสมาชิกสภาจังหวัดนครสวรรค์ 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จึงได้ลงสมัครและได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ สังกัดพรรคชาติไทย และในการเลือกตั้งครั้งต่อมา ในปี 2548 ได้ย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายกลับไปสังกัดพรรคชาติไทยตามเดิม และได้รับเลือกตั้งมาเป็นลำดับที่ 1 เป็น ส.ส.สมัยที่ 3 และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร แต่ในปี พ.ศ. 2554 นายนิโรธ ได้ลงสมัครรับเลือกตั้งในนามพรรคชาติไทยพัฒนา แต่แพ้ให้กับ ประสาท ตันประเสริฐ จากพรรคชาติพัฒนาเพื่อแผ่นดิน ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา (สมศักย์ ภูรีศรีศักดิ์)
เมื่อปี 2561 เขาย้ายมาร่วมงานกับพรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.สมัยที่ 4 ในนามพรรคพลังประชารัฐ และได้รับแต่งตั้งเป็นประธานคณะกรรมาธิการการตำรวจ สภาผู้แทนราษฎร มีบทบาทในการตรวจสอบของคณะกรรมาธิการในคดีที่อัยการไม่ส่งฟ้องนายวรยุทธ อยู่วิทยา กรณีขับรถชน ด.ต.วิเชียร กลั่นประเสริฐ ตำรวจ สน.ทองหล่อ เสียชีวิต ปี 2555 และเขาได้รับแต่งตั้งเป็นประธานกรรมการคณะกรรมการประสานงานสภาผู้แทนราษฎร
ในวันศุกร์ที่ 10 มีนาคม พ.ศ. 2566 นายนิโรธได้ตัดสินใจลาออกจากการเป็นสมาชิกพรรคพลังประชารัฐ โดยเตรียมสมัครเป็นสมาชิกพรรครวมไทยสร้างชาติ
หลังจากย้ายซบ พรรครวมไทยสร้างชาติใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้ง สมาชิกสภาผู้แทนราษฎรจังหวัดนครสวรรค์ เขต 6 แต่เขาไม่ได้รับการเลือกตั้ง พ่ายแพ้ให้กับ นายประสาท ตันประเสริฐ พรรคชาติพัฒนากล้า
วัดนิยมยาตรา
วัดนิยมยาตรา เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนิยมยาตรา อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 13 ไร่ 68 ตารางวา มีที่ธรณีสงฆ์ จำนวน 1 แปลง เนื้อที่ 15 ไร่ 3 งาน 20 ตารางวา
พระอุโบสถกว้าง 15 เมตร ยาว 25 เมตร สร้างเมื่อ พ.ศ. 2495 ภายในเป็นที่ประดิษฐานพระประธานหน้าตักกว้าง 39 นิ้ว รวมถึงยังมีหลวงพ่อสิทธิมงคล เป็นพระพุทธรูปศิลปะรัตนโกสินทร์ ศาลาการเปรียญสร้างเมื่อ พ.ศ. 2490 บูรณะเมื่อ พ.ศ. 2541 วัดยังมีระฆังมากกว่า 200 ใบ แขวนเรียงรายอยู่ภายในศาลาวัด
ลำดับเหตุการณ์การประท้วงในประเทศไทย พ.ศ. 2563–2565 (สิงหาคม 2563)
วันที่ 1 สิงหาคม กลุ่มเยาวชนปลดแอกพบว่า หลังจากผ่านไป 2 สัปดาห์ รัฐบาลไม่ตอบสนองแก่ข้อเรียกร้อง 3 ประการที่เรียกร้องไป ซ้ำยังพบการคุกคามประชาชนด้วย พ.ร.ก. ฉุกเฉิน มากกว่าเดิมอีก จึงได้โพสต์เฟซบุ๊กประกาศยกระดับการชุมนุม โดยตั้งกลุ่มการเมืองใหม่ในชื่อ "คณะประชาชนปลดแอก" (Free People) และได้เชิญชวนประชาชนทุกเพศ ทุกวัย มาร่วมมือกับเยาวชนเพื่อขับไล่รัฐบาลชุดนี้ด้วย โดยได้นัดหมายการชุมนุมอีกครั้งในวันที่ 16 สิงหาคม
วันที่ 3 สิงหาคม กลุ่มมหานครเพื่อประชาธิปไตย และกลุ่มมอกะเสด (มหาวิทยาลัยเกษตรศาสตร์) จัดการชุมนุม มีแฮชแท็กว่า #เสกคาถาไล่คนที่คุณก็รู้ว่าใคร เป็นการวิจารณ์สถาบันพระมหากษัตริย์ มีผู้เข้าร่วมประมาณ 200 คน โดยเวลาประมาณ 20.00 น. อานนท์ นำภา ทนายความเพื่อสิทธิมนุษยชน ขึ้นปราศรัย ความตอนหนึ่งกล่าวถึงพระราชอำนาจที่เพิ่มขึ้นเรื่อย ๆ และข้อเรียกร้องให้ปฏิรูปกฎหมายความผิดต่อองค์พระมหากษัตริย์ไทย อานนท์ถูกตั้งข้อหาหลายข้อหา รวมทั้งข้อหาหนักสุดการปลุกปั่นให้ขัดขืนอำนาจปกครอง (ประมวลกฎหมายอาญา มาตรา 116) และถูกตำรวจจับกุมในวันที่ 7 สิงหาคม ภาณุพงศ์ จาดนอก แกนนำเยาวชนปลดแอกในวันที่ 18 กรกฎาคม ถูกจับกุมด้วยอีกคน ทำให้เกิดแฮชแท็ก #หยุดคุกคามประชาชน ปล่อยอานนท์ ปล่อยไมค์" #saveทนายอานนท์ #saveไมค์ #หยุดคุกคามประชาชน องค์การนิรโทษกรรมสากลประเทศไทยออกแถลงการณ์ให้ถอนข้อหา และคุ้มครองสิทธิในการชุมนุมของประชาชน ปฏิกิริยาจากการจับกุมดังกล่าวทำให้เกิดการประท้วงที่มีผู้เข้าร่วมประมาณ 1,000 คนในวันที่ 8 สิงหาคม ประมาณต้นเดือนสิงหาคม เกิดการรณรงค์ #ไม่รับปริญญา หมายถึง ไม่เข้าร่วมพิธีพระราชทานปริญญาบัตร
วันที่ 7 สิงหาคม ไอลอว์เริ่มจัดกิจกรรมรวบรวมรายชื่อเพื่อแก้ไขรัฐธรรมนูญ หวังรวบรวมรายชื่อ 50,000 รายชื่อแก้ไขรัฐธรรมนูญทั้งฉบับ ตั้งสภาร่างรัฐธรรมนูญที่มาจากประชาชน
วันที่ 9 สิงหาคม มีการจัดการชุมนุม "เชียงใหม่จะไม่ทน" ที่จังหวัดเชียงใหม่ โดยมี อานนท์ นำภา ปราศรัยเรื่องข้อเสนอปฏิรูปสถาบันพระมหากษัตริย์อีกครั้ง มีผู้ชมุนมประมาณ 500–1,000 คน
วันที่ 10 สิงหาคม คณะรณรงค์เพื่อรัฐธรรมนูญฉบับประชาชนเข้ายื่นร่างพระราชบัญญัติออกเสียงลงประชามติแก้ไขรัฐธรรมนูญต่อสมาชิกสภาผู้แทนราษฎร โดยมีศูนย์กลางประสานงานนักศึกษา อาชีวะ ประชาชน ปกป้องสถาบันฯ (ศอปส.) ชุมนุมประท้วงตอบโต้ โดยกล่าวหาว่านักศึกษาถูกยุยงให้โจมตีรัฐบาลและกองทัพ และดึงสถาบันพระมหากษัตริย์มาเกี่ยวข้อง อีกทั้งคิดล้มระบอบการปกครอง กลุ่มของตนจะใช้วิธีบีบบังคับทางสังคมเปิดโปงชื่อบุคคลให้สาธารณะทราบ นอกจากนี้ กลุ่ม ศอปส. ยังประกาศจัดตั้งในทุกจังหวัด
ในช่วงเย็นถึงหัวค่ำ มีการชุมนุมที่มหาวิทยาลัยธรรมศาสตร์ ศูนย์รังสิต จังหวัดปทุมธานี ชื่อ "#ธรรมศาสตร์จะไม่ทน" มีผู้เข้าร่วมจากหลายกลุ่มและหลายมหาวิทยาลัย และมีกลุ่มอาชีวะมาช่วยรักษาความปลอดภัยให้ รวมประมาณ 3,000 คน และใช้สโลแกนว่า "เราไม่ต้องการปฏิรูป เราต้องการปฏิวัติ" มีตัวแทนสหภาพแรงงานร่วมปราศรัย เล่าถึงปัญหาความไม่เสมอภาคและสัญญายกระดับคุณภาพชีวิตของรัฐบาลที่ทำไม่ได้จริง นอกจากนี้ มีการปราศรัยของอานนท์ นำภา, เปิดคลิปของปวิน ชัชวาลพงศ์พันธ์ พร้อมกับยื่นข้อเสนอ 10 ข้อเพื่อปฏิรูปสถาบันพระมหากษัตริย์เพื่อให้บทบาทของสถาบันพระมหากษัตริย์ไทยสอดคล้องกับระบอบราชาธิปไตยภายใต้รัฐธรรมนูญ ตามข้อมูลของเอพี ผู้ประท้วงในงานรู้สึกคละกันเกี่ยวกับข้อเรียกร้องดังกล่าว กลุ่มผู้ประท้วง มธ. แจ้งยกเลิกนัดหมายชุมนุมในวันที่ 12 สิงหาคมเนื่องจากทราบมาว่ามีผู้ไม่ประสงค์ดี
วันที่ 14 สิงหาคม บีบีซีรายงานว่ามีการจัดประท้วงแนวร่วมเยาวชนปลดแอกใน 49 จังหวัด และประชาชนปกป้องสถาบันฯ 11 จังหวัด
วันที่ 18 สิงหาคม กลุ่ม "นักเรียนเลว" จัดการประท้วงเป่านกหวีดที่กระทรวงศึกษาธิการเพื่อขับณัฏฐพล ทีปสุวรรณ รัฐมนตรีว่าการกระทรวงศึกษาธิการ และอดีต กปปส.
วันที่ 30 สิงหาคม มีกลุ่ม "ไทยภักดี" ซึ่งส่วนใหญ่เป็นผู้สูงวัยประมาณ 1,000–1,200 คนชุมนุมในสนามกีฬาไทย-ญี่ปุ่น ดินแดง จัดโดยนักการเมืองจากพรรคประชาธิปัตย์ วรงค์ เดชกิจวิกรม ในพื้นที่ใกล้เคียงเกิดเหตุทำร้ายร่างกายภารโรงสูงอายุคนหนึ่งที่ใส่เสื้อแดง
โชฮ์เร ออฆดอชลู
โชฮ์เร ออฆดอชลู มีชื่อเกิดว่า โชฮ์เร แวซีรี-แทบอร์ (شهره وزیری‌تبار; เกิดวันที่ 11 พฤษภาคม พ.ศ. 2495) เป็นนักแสดงหญิงชาวอเมริกันเชื้อสายอิหร่าน หลังจากรับบทนักแสดงมากมายในละครเวที ผลงานภาพยนตร์หลักเรื่องแรกของเธอคือ เดอะริพอร์ต (2520) กำกับโดยแอบบอส คียอโรสแทมี ซึ่งได้รับรางวัล Critics Award จากเทศกาลภาพยนตร์มอสโก ภาพยนตร์เรื่องต่อไปของเธอคือ แชตแรนจ์บอด กำกับโดยโมฮัมมัด เรซอ ออสลอนี ซึ่งฉายในเทศกาลภาพยนตร์หลายแห่ง ภาพยนตร์ทั้งสองเรื่องถูกห้ามฉายในประเทศบ้านเกิดของเธอ แต่ใน พ.ศ. 2521 ออฆดอชลูได้รับเสียงชื่นชมจากการแสดงของเธอในเรื่อง ซูเทเยเดลอน กำกับโดยแอลี ฮอแทมี ซึ่งทำให้เธอเป็นหนึ่งในนักแสดงหญิงชั้นนำของอิหร่าน
อ้างอิง
1952
ไมเคิล นาธานสัน (นักแสดง)
ไมเคิล นาธานสัน (Michael Nathanson) เป็นนักแสดงชาวอเมริกันซึ่งมีชื่อเสียงจากบทบาทต่างๆเช่น แซม สเตน ในเรื่องเดอะพันนิชเชอร์และ ดร.เลวี ซินเบิร์ก ในเรื่องThe Knick
อาชีพ
ไมเคิล นาธานสันเติบโตในนิวยอร์ก เขาเรียนที่มหาวิทยาลัยนอร์ทเวสเทิร์น แต่กลับไปนิวยอร์กเพราะ "มีงานมากมายที่กลับมาสู่นิวยอร์ก" เขาทำงานเป็นบาร์เทนเดอร์ที่บาร์ของเพื่อนเป็นเวลาสั้น ๆ เพื่อหารายได้ชั่วคราว เขาเข้าร่วมทีมนักแสดงจากเดอะพันนิชเชอร์ซึ่งอยู่ในจักรวาลภาพยนตร์มาร์เวล
วัดราษฎร์นิยม (จังหวัดนนทบุรี)
วัดราษฎร์นิยม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 6 บ้านราษฎร์นิยม ตำบลราษฎร์นิยม อำเภอไทรน้อย จังหวัดนนทบุรี
วัดราษฎร์นิยมตั้งขึ้นเมื่อวันที่ 4 เมษายน พ.ศ. 2459 โดยชาวบ้านคลองราษฎร์นิยมซึ่งนำโดยนายบัว ลุประสงค์ ได้ร่วมกันสร้างวัดขึ้น ต่อมาพระครูประชาธรรมนาถได้รวบรวมทรัพย์ที่ได้รับการบริจาคจากชาวบ้าน ซื้อที่ดินเพิ่มอีก 45 ไร่ และนางปลีก วิลาวรรณ ได้ถวายที่ดินเพิ่มอีก 5 ไร่ วัดได้รับพระราชทานวิสุงคามสีมาเมื่อวันที่ 24 เมษายน พ.ศ. 2468
แอมเบอร์ โรส เรวาห์
แอมเบอร์ โรส เรวาห์ (Amber Rose Revah; เกิด 24 มิถุนายน พ.ศ. 2529) เป็นนักแสดงหญิงชาวอังกฤษ เธอมีชื่อเสียงจากการรับบทเป็น ฮาลา ฮุสเซน ลูกสาวของซัดดัมในซีรีส์เรื่อง เฮาส์ออฟซัดดัม ของช่อง BBC/HBO และรับบท แมรี แม็กดาเลน ในซีรีส์ เดอะไบเบิล และ ซันออฟก็อด ต่อมาเธอได้ปรากฏตัวในเรื่อง คู่ระห่ำ ฝรั่งแสบ (2010) และ อาซาน (2011). เธอรับบทเป็น Dinah Madani ในซีรีส์ต้นฉบับของเน็ตฟลิกซ์เรื่อง เดอะพันนิชเชอร์ (2019)
อ้างอิง
1986
แดเนียล เว็บเบอร์ (นักแสดง)
แดเนียล ปีเตอร์ เว็บเบอร์ (Daniel Peter Webber; เกิด 28 มิถุนายน พ.ศ. 2531) เป็นนักแสดงชาวออสเตรเลีย ในบรรดาบทบาทที่มีชื่อเสียงของเว็บเบอร์ เขารับบทเป็น มอตลีย์ครู นักร้องนำของวงวินซ์นีลในภาพยนตร์เรื่อง เดอะเดิร์ต ของปี ค.ศ. 2019 ต่อมาเขารับบท ลี ฮาร์วีย์ ออสวอลด์ ในมินิซีรีส์แนววิทยาศาสตร์ระทึกขวัญอเมริกันเรื่อง 11.22.63 และ ลูอิส วิลสัน ในซีรีส์ต้นฉบับของ เน็ตฟลิกซ์เรื่อง เดอะพันนิชเชอร์
เจสัน อาร์. มัวร์
'''เจสัน อาร์. มัวร์''' (Jason R.Moore) เป็นนักแสดงชาวจาเมกา-อเมริกันที่อยู่ในลอสแอนเจลิส รัฐแคลิฟอร์เนีย สหรัฐ
อาชีพ
เจสันมัวร์เกิดที่คิงส์ตัน ประเทศจาเมกา แต่เติบโตในออลบานี นิวยอร์ก เขาย้ายไปนครนิวยอร์กหลังจากเรียนจบวิทยาลัยและไม่นานหลังจากนั้นก็ได้แสดงในซีรีส์ทางโทรทัศน์เช่น ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ, คิงส์ และ ดิอันยูชวลส์. มัวร์มีบทบาทเล็ก ๆ ในภาพยนตร์เรื่องแรกของเขาเรื่อง ศึกอภินิหารพ่อมดถล่มโลก ตามด้วย คิลจอยโกส์ทูเฮลล์ และภาพยนตร์สั้นเรื่องอื่น ๆ หลังจากย้ายไปที่ลอสแอนเจลิสมัวร์ก็ได้รับบทเป็น เคอร์ติส ฮอยล์ในซีรีส์จักรวาลภาพยนตร์มาร์เวลเรื่อง เดอะพันนิชเชอร์
แดเนียล เว็บเบอร์ (นักแสดง)
อ้างอิง
1988
พอล ชูลซ์
พอล ชูลซ์ (Paul Schulze; เกิด 12 มิถุนายน พ.ศ. 2505) เป็นนักแสดงชาวอเมริกัน เขามีชื่อเสียงจากการแสดงในเรื่อง เดอะโซปรานอส และ เนิร์สแจ็คกี้
อาชีพ
เขาเป็นที่รู้จักกันเป็นอย่างดีในการรับบท Ryan Chappelle ในซีรีส์ฟอกซ์เรื่อง 24 ชั่วโมงอันตราย ตั้งแต่ พ.ศ. 2544 ถึง 2547 และคุณพ่อฟิล อินตินโตลาในซีรีส์ เอชบีโอเรื่อง เดอะโซปรานอส ตั้งแต่ พ.ศ. 2542 ถึง 2549
อ้างอิง
1962
อีบอน มอสส์-บาครัค
อีบอน มอสส์-บาครัค (Ebon Moss-Bachrach; เกิด 19 มีนาคม พ.ศ. 2520) เป็นนักแสดงชาวอเมริกันที่มีชื่อเสียงจากการรับบท เดวิด ลีเบอร์แมนในเรื่องเดอะพันนิชเชอร์ และ เดซี ฮาร์เปอร์อินในเรื่อง เกิร์ลส์
ชีวิตในวัยเด็ก
เขาเกิดที่เมืองแอมเฮิร์สต์ รัฐแมสซาชูเซตส์ สหรัฐ และเป็นบุตรชายของเรนี มอสส์ และเอริค บาครัคซึ่งเปิดโรงเรียนสอนดนตรีในสปริงฟิลด์ รัฐแมสซาชูเซตส์ เขาเข้าเรียนในโรงเรียนมัธยมที่ Amherst Regional High School ในแมสซาชูเซตส์และจบการศึกษาจากมหาวิทยาลัยโคลัมเบีย  พ่อของมอสส์-บาครัค เกิดในเยอรมนีจากพ่อแม่ชาวอเมริกันเชื้อสายยิว
อ้างอิง
1977
แม่ครัววัยใสแห่งบ้านไมโกะ
แม่ครัววัยใสแห่งบ้านไมโกะ หรือ แม่ครัวแห่งบ้านไมโกะ เป็นซีรีส์มังงะญี่ปุ่น แต่งเรื่องและวาดภาพโดยไอโกะ โคยามะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนธันวาคม พ.ศ. 2559 และได้รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 22 เมื่อเดือนมกราคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์มีฉากในย่านเกอิชาในเมืองเกียวโต เป็นเรื่องราวเกี่ยวกับคิโยะผู้ทำอาหารรสเลิศในทุก ๆ วันเพื่อช่วยสนับสนุนซุมิเระเพื่อนสนิทของเธอ รวมถึงไมโกะคนอื่น ๆ
ซีรีส์อนิเมะโทรทัศน์ดัดแปลงโดยสตูดิโอเจซีสตาฟ ออกอากาศทั่วโลกตั้งแต่เดือนกุมภาพันธ์ พ.ศ. 2564 ถึงมกราคม พ.ศ. 2565 ทางบริการวีดิทัศน์ตามคำขอเอ็นเอชเคเวิล-แจแปน ตามด้วยการออกอากาศในประเทศญี่ปุ่นทางช่องเอ็นเอชเค อี ตั้งแต่เดือนตุลาคม พ.ศ. 2564 ถึงมิถุนายน พ.ศ. 2565 ซีรีส์ละครคนแสดงทางเน็ตฟลิกซ์ ฉายในเดือนมกราคม พ.ศ. 2566
เมื่อเดือนกันยายน พ.ศ. 2565 มังงะของ แม่ครัววัยใสแห่งบ้านไมโกะ มียอดจำหน่ายมากกว่า 2.7 ล้านเล่ม ในปี พ.ศ. 2563 แม่ครัววัยใสแห่งบ้านไมโกะชนะเลิศรางวัลมังงะโชงากูกัง ครั้งที่ 65 ในสาขาโชเน็ง
เรื่องย่อ
คิโยะและซุมิเระเป็นเพื่อนสมัยเด็กกันจากจังหวัดอาโอโมริ ย้ายเข้ามาเมืองเกียวโตเพื่อมาเป็นไมโกะ ระหว่างการฝึกซุมิเระได้รับการชื่นชมในความสามารถและขยันหมั่นเพียร ส่วนคิโยะมีปัญหาการเรียนรู้ทักษะพื้นฐานจึงถูกขอให้ออกไป แต่แล้วทักษะการทำอาหารของคิโยะก็ปรากฏให้เห็น จึงได้รับการจ้างในฐานะแม่ครัวคนใหม่แห่งบ้านไมโกะ คิโยะมีความสุขกับการทำหน้าที่นี้ที่ช่วยสนับสนุนซุมิเระและไมโกะคนอื่น ๆ ผ่านการทำอาหาร
มังงะ
แม่ครัววัยใสแห่งบ้านไมโกะ แต่งเรื่องและวาดภาพโดยไอโกะ โคยามะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่วันที่ 28 ธันวาคม พ.ศ. 2559 ซีรีส์หยุดชั่วคราวตั้งแต่วันที่ 1-29 มิถุนายน พ.ศ. 2565 สำนักพิมพ์โชงากูกังรวบรวมตีพิมพ์เป็นหนังสือการ์ตูนรวมเล่ม (ทังโกบง) เล่มแรกวางจำหน่ายในวันที่ 12 เมษายน พ.ศ. 2560 วางจำหน่ายถึงเล่มที่ 22 เมื่อวันที่ 12 มกราคม พ.ศ. 2566
ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 22 มีนาคม พ.ศ. 2566
อนิเมะ
ในเดือนมีนาคม พ.ศ. 2563 ช่องเอ็นเอชเคได้ประกาศว่าซีรีส์แม่ครัววัยใสแห่งบ้านไมโกะจะถูกดัดแปลงเป็นซีรีส์อนิเมะโทรทัศน์ ซีรีส์อนิเมะผลิตโดยสตูดิโอเจซีสตาฟ กำกับโดยโยเฮ ซูซูกิ ดูแลบทโดยซูซูมุ ยามากาวะ และแต่งดนตรีประกอบซีรีส์โดยโกะ ซากาเบะ ออกอากาศทั่วโลกทางเอ็นเอชเคเวิลด์-เจแปนตั้งแต่วันที่ 25 กุมภาพันธ์ พ.ศ. 2564 ถึง 27 มกราคม พ.ศ. 2565 และตามด้วยการออกอากาศในประเทศญี่ปุ่นทางช่องเอ็นเอชเค อี ตั้งแต่วันที่ 2 ตุลาคม พ.ศ. 2564 ถึง 11 มิถุนายน พ.ศ. 2565 เพลงเปิดชื่อเพลงว่า "อาชิตะ คิตโตะ" ร้องโดยอายาโนะ สึจิ
นอกจากนี้อนิเมะแต่ละตอนยังมีบนบริการวีดิทัศน์ตามคำขอฟรีเอ็นเอชเคเวิลด์-เจแปนเป็นเวลา 1 ปีหลังการออกอากาศ ในภูมิภาคเอเชียตะวันออกเฉียงใต้ ซีรีส์อนิเมะมีลิขสิทธิ์เผยแพร่โดยจอยอัพเมเดียและสตรีมทางปีลีปีลีพร้อมบทบรรยายใต้ภาพภาษาไทย เวียดนาม อินโดนีเซีย และจีน ครันชีโรลสตรีมซีรีส์อนิเมะพร้อมบทบรรยายใต้ภาพภาษาอังกฤษนอกทวีปเอเชีย ซีรีส์อนิเมะฉายทั้งหมด 12 ตอน แต่ละตอนมีช่วง  ซึ่งคิโยะ ซุมิเระ และสึรุโคมะสนทนาเรื่องอาหารที่ปรากฏในสามช่วงของแต่ละตอน
ละคร
ในวันที่ 7 มกราคม พ.ศ. 2565 มีการประกาศดัดแปลงแม่ครัวแห่งบ้านไมโกะเป็นซีรีส์ละครคนแสดงจำนวน 9 ตอน มีกำหนดฉายทั่วโลกทางเน็ตฟลิกซ์ในปี พ.ศ. 2566 กำกับโดยฮิโรกาซุ โคเรเอดะ, เมงูมิ สึโนะ, ฮิโรชิ โอกูยามะ และทากูมะ ซาโต รับผิดชอบแผนการผลิตโดยเก็งกิ คาวามูระ เขียนบทละครโดยโคเอดะ, สึนะ, โอกูยามะ, ซาโต และมามิ ซูนาดะ อำนวยการผลิตโดยโยชิฮิโระ ฟูรูซาวะและนาโอมิ ซาโต ผลิตซีรีส์โดยเค็นจิ ยามาดะ, ไอ คาชิมะ และเอจิ คิตาฮาระ ริซะ คิตาบายาชิเป็นผู้อำนวยการดูการสร้าง และแต่งดนตรีประกอบโดยโยโกะ คันโนะ ซีรีส์นำแสดงโดยนานะ โมริ รับบทเป็นคิโยะ และนัตสึกิ เดงูจิ รับบทเป็นซุมิเระ ละครฉายทางเน็ตฟลิกซ์ในวันที่ 12 มกราคม พ.ศ. 2566
ผลตอบรับ
แม่ครัววัยใสแห่งบ้านไมโกะชนะเลิศรางวัลมังงะโชงากูกัง ครั้งที่ 65 ในสาขาโชเน็ง ในปี พ.ศ. 2563
เมื่อเดือนตุลาคม พ.ศ. 2562 มังงะมียอดจำหน่ายมากกว่า 700,000 เล่ม เมื่อเดือนมีนาคม พ.ศ. 2563 มังงะมียอดจำหน่ายมากกว่า 1 ล้านเล่ม เมื่อเดือนมีนาคม พ.ศ. 2565 มังงะมียอดจำหน่ายมากกว่า 2.7 ล้านเล่ม
วัดสโมสร (จังหวัดนนทบุรี)
วัดสโมสร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหม่อมแช่ม ตำบลไทรใหญ่ อำเภอไทรน้อย จังหวัดนนทบุรี ปัจจุบันพระครูสถิตนันทสโมสร (วิเชียร กตปุญฺโญ) ซึ่งมีเชื้อสายมอญ ดำรงตำแหน่งเจ้าอาวาส
วัดสโมสรตั้งวัดเมื่อวันที่ 20 พฤศจิกายน พ.ศ. 2460 โดยชาวมอญจากอำเภอพระประแดง จังหวัดสมุทรปราการ กับชาวมอญจากจังหวัดสมุทรสาคร ได้ร่วมกันสร้างวัดขึ้น ชื่อว่า วัดสโมสรศรัทธาราม ภายหลังเจ้าคณะอำเภอบางบัวทองเห็นว่านามวัดยาวเกินไป จึงให้ตัดคำว่า "ศรัทธาราม" ออก เหลือเพียง "วัดสโมสร" ชาวบ้านเรียกว่า วัดหม่อมแช่ม หรือ วัดคลองหนึ่ง กล่าวกันว่า หม่อมแช่ม กฤดากร ได้จัดถวายที่ดิน 1 แปลง จำนวน 15 ไร่ ให้สร้างวัด
เจมี เรย์ นิวแมน
เธอได้รับรางวัลออสการ์สาขาภาพยนตร์สั้นฉบับคนแสดงยอดเยี่ยมในปี ค.ศ.2019 ร่วมกับสามีของเธอ Guy Nattiv จากภาพยนตร์เรื่อง Skin (2018)
อ้างอิง
1978
ปัญญาประดิษฐ์ในวิดีโอเกม
ในวิดีโอเกม ปัญญาประดิษฐ์ (AI) ถูกใช้เพื่อสร้างการตอบสนอง, ปรับตัวได้ หรือเชาวน์ปัญญา โดยเฉพาะในเหล่าตัวละครที่ผู้เล่นไม่ได้ควบคุม (NPCs) ซึ่งคล้ายกับปัญญาที่เหมือนมนุษย์ ปัญญาประดิษฐ์เป็นส่วนสำคัญของวิดีโอเกมตั้งแต่การเริ่มในคริสต์ทศวรรษ 1950 ปัญญาประดิษฐ์ในวิดีโอเกมเป็นขอบเขตย่อยที่แตกต่างกันและแตกต่างจากปัญญาประดิษฐ์เชิงวิชาการ ซึ่งช่วยปรับปรุงประสบการณ์ของผู้เล่นเกมมากกว่าการเรียนรู้ของเครื่องหรือการตัดสินใจ ในช่วงยุคทองของวิดีโอเกมอาร์เคดความคิดของปัญญาประดิษฐ์ฝ่ายตรงข้ามได้รับความนิยมอย่างมากในรูปแบบของแบ่งขั้นระดับความยาก, รูปแบบการเคลื่อนไหวที่ชัดเจน และเหตุการณ์ในเกมโดยขึ้นอยู่กับการป้อนข้อมูลของผู้เล่น เกมสมัยใหม่มักใช้เทคนิคที่มีอยู่ เช่น การค้นหาเส้นทาง และการเรียนรู้แบบต้นไม้ตัดสินใจเพื่อเป็นแนวทางในการดำเนินการของตัวละครที่ผู้เล่นไม่ได้ควบคุม ปัญญาประดิษฐ์มักใช้ในกลไกที่ผู้ใช้มองไม่เห็นในทันที เช่น การทำเหมืองข้อมูล และการสุ่มสร้างเนื้อหาขึ้นอย่างเป็นระบบ
อย่างไรก็ตาม โดยทั่วไปแล้วปัญญาประดิษฐ์ของเกมไม่ได้เป็นอย่างที่คิด และบางครั้งก็แสดงให้เห็นว่าเป็นเช่นนั้น ซึ่งหมายถึงการทำให้บุคคลเทียมให้เป็นที่สอดคล้องกับตัวละครที่ผู้เล่นไม่ได้ควบคุม ในลักษณะของการพูด, การทดสอบทัวริง หรือปัญญาประดิษฐ์ทั่วไป
ภาพรวม
คำว่า "เอไอเกม" ใช้เพื่ออ้างถึงชุดอัลกอริทึมแบบกว้าง ๆ ซึ่งรวมถึงเทคนิคต่าง ๆ จากทฤษฎีระบบควบคุม, วิทยาการหุ่นยนต์, คอมพิวเตอร์กราฟิกส์ และวิทยาการคอมพิวเตอร์โดยทั่วไป ดังนั้น เอไอวิดีโอเกมมักไม่ได้เป็น "ปัญญาประดิษฐ์ที่แท้จริง" ซึ่งเทคนิคดังกล่าวไม่จำเป็นต้องอำนวยความสะดวกในการเรียนรู้ด้วยคอมพิวเตอร์หรือเกณฑ์มาตรฐานอื่น ๆ โดยเป็นเพียง "การคำนวณอัตโนมัติ" หรือที่กำหนดไว้ล่วงหน้า และชุดคำตอบที่จำกัดสำหรับคำตอบที่กำหนดไว้ล่วงหน้า รวมถึงชุดอินพุตที่จำกัด
อุตสาหกรรมและกระแสเสียงขององค์การจำนวนมาก อ้างว่าปัญญาประดิษฐ์วิดีโอเกมมาไกลในแง่ที่ว่าได้ปฏิวัติวิธีที่มนุษย์โต้ตอบกับเทคโนโลยีทุกรูปแบบ แม้ว่านักวิจัยผู้เชี่ยวชาญหลายคนจะไม่เชื่อในคำกล่าวอ้างดังกล่าว และโดยเฉพาะอย่างยิ่งความคิดที่ว่าเทคโนโลยีดังกล่าวเหมาะสมกับคำจำกัดความของ "ปัญญา" ที่ใช้เป็นมาตรฐานในประชานศาสตร์  ซึ่งกระแสเสียง ทำให้เกิดข้อโต้แย้งว่าปัญญาประดิษฐ์มีความหลากหลายมากขึ้นในวิธีที่เราใช้อุปกรณ์เทคโนโลยีทั้งหมดมากกว่าวัตถุประสงค์ที่ตั้งใจไว้ เนื่องจากปัญญาประดิษฐ์อนุญาตให้เทคโนโลยีดำเนินการได้หลายวิธี โดยถูกกล่าวหาว่าพัฒนาบุคลิกภาพของตนเองและปฏิบัติตามคำสั่งที่ซับซ้อนของผู้ใช้
อย่างไรก็ตาม ผู้คน ในวงการปัญญาประดิษฐ์แย้งว่าปัญญาประดิษฐ์ในวิดีโอเกมไม่ใช่ปัญญาที่แท้จริง แต่คำโฆษณาที่ใช้ในการอธิบายโปรแกรมคอมพิวเตอร์ที่ใช้อัลกอริธึมการเรียงลำดับและการจับคู่อย่างง่ายเพื่อสร้างภาพลวงตาของพฤติกรรมที่ชาญฉลาด ในขณะที่ให้ซอฟต์แวร์ที่มีกลิ่นอายของความซับซ้อนและความก้าวหน้าทางวิทยาศาสตร์หรือเทคโนโลยีที่ทำให้เขว  อนึ่ง เนื่องจากปัญญาประดิษฐ์เกมสำหรับตัวละครที่ผู้เล่นไม่ได้ควบคุมนั้นเน้นที่รูปลักษณ์ของความฉลาดและรูปแบบการเล่นที่ดีภายใต้ข้อจำกัดของสภาพแวดล้อม แนวทางของปัญญาประดิษฐ์สำหรับตัวละครที่ผู้เล่นไม่ได้ควบคุมจึงแตกต่างจากปัญญาประดิษฐ์แบบเดิมมาก
ประวัติ
การเล่นเกมเป็นงานวิจัยด้านปัญญาประดิษฐ์ตั้งแต่เริ่ม ตัวอย่างแรกของปัญญาประดิษฐ์คือเกมคอมพิวเตอร์ของนิมที่ได้รับการสร้างขึ้นใน ค.ศ. 1951 และเผยแพร่ใน ค.ศ. 1952 แม้ว่าจะเป็นเทคโนโลยีขั้นสูงในปีดังกล่าวที่ได้รับการสร้างขึ้น 20 ปีก่อนเกมป็อง แต่เกมดังกล่าวมีรูปแบบเป็นกล่องที่ค่อนข้างเล็กและสามารถชนะเกมได้อย่างสม่ำเสมอแม้กระทั่งกับผู้เล่นที่มีทักษะสูงของเกม ใน ค.ศ. 1951 คริสโตเฟอร์ สเตรชีย์ ใช้เครื่องเฟอร์แรนติมาร์ก 1 ของมหาวิทยาลัยแมนเชสเตอร์เขียนโปรแกรมหมากฮอส และดีทริช พรินทซ์ เขียนโปรแกรมหมากรุกสากล โดยสิ่งเหล่านี้เป็นหนึ่งในโปรแกรมคอมพิวเตอร์เครื่องแรก ๆ ที่เคยเขียน ส่วนโปรแกรมหมากฮอสของอาเธอร์ ซามูเอล ซึ่งได้รับการพัฒนาขึ้นในช่วงกลางคริสต์ทศวรรษ 50 และต้นคริสต์ทศวรรษ 60 ในตอนท้ายก็มีทักษะเพียงพอที่จะท้าทายมือสมัครเล่นคู่บ้านคู่เมือง กระทั่งการทำงานเกี่ยวกับหมากฮอสและหมากรุกทำให้แกรี คาสปารอฟ พ่ายแพ้โดยคอมพิวเตอร์ดีปบลูของไอบีเอ็มใน ค.ศ. 1997 ทั้งนี้ วิดีโอเกมตอนแรกที่พัฒนาขึ้นในคริสต์ทศวรรษ 1960 และต้นคริสต์ทศวรรษ 1970 เช่น สเปซวอร์!, ป็อง และกอตชา (ค.ศ. 1973) เป็นเกมที่ใช้ตรรกะไม่ต่อเนื่อง และมีพื้นฐานมาจากการแข่งของผู้เล่นสองคน โดยไม่มีปัญญาประดิษฐ์
วัดแสนสุข (กรุงเทพมหานคร)
วัดแสนสุขเป็นวัดโบราณ สร้างในสมัยกรุงธนบุรีประมาณ พ.ศ. 2315 โดยชาวบ้านร่วมใจกันสร้างขึ้นและตั้งชื่อว่า วัดแสนแสบ ตามนามท้องที่ตั้งวัดซึ่งติดกับคลองแสนแสบ ต่อมาเมื่อ พ.ศ. 2487 ได้เปลี่ยนชื่อเป็น "วัดแสนสุข" และได้รับพระราชทานวิสุงคามสีมา เมื่อวันที่ 18 เมษายน พ.ศ. 2459 ได้เริ่มก่อสร้างอุโบสถหลังใหม่จากหลังเดิมขึ้นเมื่อ พ.ศ. 2523 แล้วเสร็จเมื่อ พ.ศ. 2527 ได้รับพระราชทานวิสุงคามสีมาครั้งหลังเมื่อวันที่ 3 กรกฎาคม พ.ศ. 2528 เขตวิสุงคามสีมา กว้าง 40 เมตร ยาว 80 เมตร ต่อมาเมื่อ พ.ศ. 2557 ได้รับการยกสถานะเป็นพระอารามหลวงชั้นตรีชนิดสามัญ
อาคารเสนาสนะ ได้แก่ อุโบสถกว้าง 13 เมตร ยาว 26.50 เมตร สร้างใหม่เมื่อ พ.ศ. 2523 กุฏิสงฆ์จำนวน 16 หลัง สร้างเป็นอาคารไม้ชั้นเดียวจำนวน 11 หลัง อาคารครึ่งตึกครึ่งไม้ 2 ชั้น 5 หลัง ศาลาการเปรียญ หอสวดมนต์ ศาลาบำเพ็ญบุญ และฌาปนสถาน ปูชนียวัตถุในพระอุโบสถมีพระพุทธชินราชจำลอง ขนาดหน้าตัก กว้าง 53 นิ้ว สูง 83 นิ้ว สร้างเมื่อ พ.ศ. 2460 ภายในอุโบสถมีภาพเขียนสีน้ำมันพุทธประวัติ และมีมณฑปพระพุทธบาทจำลองอยู่หน้าพระอุโบสถ
การวิเคราะห์เชิงซ้อน
right|thumb|262x262px|[[การระบายสีโดเมน|กราฟลงสีของฟังก์ชัน
สีสันแทนค่าอาร์กิวเมนต์ และความสว่างแทนขนาดของจำนวนเชิงซ้อน]]
การวิเคราะห์เชิงซ้อน (Complex analysis) หรืออีกชื่อหนึ่งคือ ทฤษฎีของฟังก์ชันของตัวแปรเชิงซ้อน (Theory of functions of a complex variable) เป็นสาขาของคณิตวิเคราะห์ที่ศึกษาฟังก์ชันของจำนวนเชิงซ้อน การวิเคราะห์เชิงซ้อนมีประยุกต์ใช้ในสาขาอื่น ๆ ของคณิตศาสตร์มากมาย เช่น เรขาคณิตเชิงพีชคณิต ทฤษฎีจำนวน คอมบินาทอริกส์เชิงวิเคราะห์ และคณิตศาสตร์ประยุกต์ ในฟิสิกส์มีการใช้ความรู้ทางการวิเคราะห์เชิงซ้อนเพื่อแก้ปัญหาใน กลศาสตร์ของไหล เทอร์โมไดนามิกส์ และ ฟิสิกส์ควอนตัม
ฟังก์ชันที่นิยมศึกษาในสาขาการวิเคราะห์เชิงซ้อนคือ ฟังก์ชันโฮโลมอร์ฟิก ซึ่งสามารถหาอนุพันธ์เชิงซ้อนได้ทุกจุดในโดเมน และสามารถประมาณค่าได้ด้วยอนุกรมเทย์เลอร์รอบจุดนั้น ฟังก์ชันโฮโลมอร์ฟิกทุกฟังก์ชันจึงเป็น ฟังก์ชันวิเคราะห์
ประวัติ
การวิเคราะห์เชิงซ้อนเป็นสาขาพื้นฐานของคณิตศาสตร์ที่มีมาอย่างยาวนานตั้งแต่ศตวรรษที่ 18 นักคณิตศาสตร์สำคัญที่มีผลงานในสาขานี้เช่น เลออนฮาร์ด ออยเลอร์ คาร์ล ฟรีดริช เกาส์ แบร์นฮาร์ท รีมันน์ โอกุสแต็ง-หลุยส์ โคชี คาร์ล ไวเออร์ชตราส และ ลาร์ส อาห์ลฟอร์ส ตลอดจนนักคณิตศาสตร์ในศตวรรษที่ 20 คนอื่น ๆ
บทประยุกต์สำคัญของการวิเคราะห์เชิงซ้อนคือใช้ในระบบพลวัตเชิงซ้อน ซึ่งเป็นการพิจารณาระบบพลวัตของฟังก์ชันเชิงซ้อน และภาพแฟรกทัลที่เกิดขึ้นจากระบบพลวัติเชิงซ้อนนั้น ในทางทฤษฎีจำนวน การวิเคราะห์เชิงซ้อนเป็นเครื่องมือสำคัญของทฤษฎีจำนวนเชิงวิเคราะห์ โดยผ่านฟังก์ชันในการวิเคราะห์เชิงซ้อนรูปแบบหนึ่งซึ่งเรียกว่า ฟังก์ชันมอดุลาร์
ฟังก์ชันโฮโลมอร์ฟิก
ฟังก์ชันเชิงซ้อน คือฟังก์ชัน จากเซตของจำนวนเชิงซ้อน ไปยังเซตของจำนวนเชิงซ้อน
ฟังก์ชันเชิงซ้อน f จะหาอนุพันธ์ที่จุด ได้ก็ต่อเมื่อลิมิต
หาค่าได้ ซึ่งเป็นนิยามที่คล้ายคลึงกับนิยามการอนุพันธ์ของฟังก์ชันค่าจริง แต่เนื่องจากลิมิตของจำนวนเชิงซ้อนต้องหาค่าได้ทุกทิศทาง และไม่จำเพาะเฉพาะทิศทางซ้ายและขวา (หรือบวกและลบ) อย่างในลิมิตของฟังก์ชันค่าจริง ความแตกต่างนี้ทำให้ฟังก์ชันเชิงซ้อนที่หาอนุพันธ์ได้มีลักษณะแตกต่างจากฟังก์ชันค่าจริงที่หาอนุพันธ์ได้
ฟังก์ชันเชิงซ้อนที่หาอนุพันธ์ได้ทุกจุดบนเซตเปิด บางเซตของจำนวนเชิงซ้อนจะเรียกว่า ฟังก์ชันโฮโลมอร์ฟิกบน \Omega
สมบัติสำคัญของฟังก์ชันโฮโลมอร์ฟิก เช่น
ปริพันธ์ตามเส้นรอบขอบ
เครื่องมือสำคัญในการวิเคราะห์เชิงซ้อนอีกอันหนึ่งคือ ปริพันธ์ตามเส้น
บนระนาบเชิงซ้อน ทฤษฎีบทปริพันธ์ของโคชีกล่าวว่า หากพิจารณาปริพันธ์ตามเส้นของเส้นโค้งปิด (ซึ่งเรียกว่าปริพันธ์ตามเส้นรอบขอบ) และฟังก์ชันที่หาปริพันธ์เป็นฟังก์ชันโฮโลมอร์ฟิกบนบริเวณที่ทางเดินปิดนั้นล้อมรอบ แล้วปริพันธ์จะมีค่าเท่ากับศูนย์โดยทันที และค่าของฟังก์ชันในบริเวณปิดดังกล่าว จะหาได้จากปริพันธ์ตามเส้นตัวหนึ่งบนทางเดินปิดนั้น (ดู สูตรปริพันธ์ของโคชี) ในบางครั้ง เราสามารถใช้การหาปริพันธ์ตามเส้นบนระนาบเชิงซ้อน เพื่อหาปริพันธ์ของฟังก์ชันค่าจริงบางตัวได้ ซึ่งเรียกวิธีการนี้ว่า วิธีการปริพันธ์ตามเส้นรอบขอบ
ฟังก์ชันเชิงซ้อนบางตัวจะมี โพล ซึ่งเป็นจุดที่ทำให้ค่าของฟังก์ชันเชิงซ้อนไม่มีขอบเขต เราสามารถคำนวณ เรซิดิว สำหรับแต่ละโพลได้ ซึ่งเรซิดิวจะใช้ในการหาปริพันธ์ตามเส้นรอบขอบได้ ความสัมพันธ์นี้ปรากฏใน ทฤษฎีบทเรซิดิว
วันทอง
วันทอง เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ นำแสดงโดย ณวัฒน์ กุลรัตนรักษ์ ชาคริต แย้มนาม ดาวิกา โฮร์เน่ กฤษกร กนกธร กำกับโดย สันต์ ศรีแก้วหล่อ ออกฉายตอนแรก 1 มีนาคม พ.ศ. 2564
เนื้อเรื่องมีเนื้อหาตีความใหม่ของเสภาเรื่อง ขุนช้างขุนแผน ในมุมมองของนางวันทอง เป็นเหตุการณ์ช่วงอยุธยาตอนกลาง โดย นางวันทองเป็นหนึ่งในตัวละครเด่น สาวงามแห่งเมืองสุพรรณ ลูกสาวของบ้านผู้มีฐานะดี มีนิสัยเจ้าคารม ชอบประชดประชัน เสียดสี วันทองถูกผู้ชาย 2 คนตกหลุมรัก คือ ขุนช้างและขุนแผน จนก่อให้เกิดการแก่งแย่งชิงกันระหว่าง ชายหนุ่มทั้ง 2 คน
ผู้เขียนบทประกอบด้วยพิมพ์มาดา พัฒนอลงกรณ์ พิมสิรินทร์ พงษ์วานิชสุข และจุติมา แย้มศิริ เริ่มต้นเขียนบทจากการอ่านนวนิยายก่อนเป็นพื้นฐานและค้นคว้าหาข้อมูลทางประวัติศาสตร์ ปรับตัวละครให้สร้างความรู้สึกว่า "วันทองเกิดผิดยุค" ใช้เวลาเขียนบทนาน 1 ปี 3 เดือน
น็อย-อุล์ม
น็อย-อุล์ม (Neu-Ulm) เป็นเมืองในรัฐไบเอิร์น ประเทศเยอรมนี มีประชากรราวห้าหมื่นคน เมืองน็อย-อุล์มตั้งอยู่ติดกับเมืองอุล์ม มีแม่น้ำดานูบเป็นพรมแดนทางธรรมชาติระหว่างสองเมือง เดิมทีสองเมืองนี้เป็นเมืองเดียวกัน และอยู่ใต้อธิปไตยของราชอาณาจักรไบเอิร์น ต่อมาใน ค.ศ. 1810 มีการโอนเมืองบนชายฝั่งตะวันตกไปอยู่ในอธิปไตยของราชอาณาจักรเวือร์ทเทิมแบร์ค ทำให้เมืองบนฝั่งตะวันออกกลายเป็นเมืองน็อย-อุล์ม
แต้ฮวย
แต้ฮวย แต้ฮั้งฮวย ชาญี่ปุ่น หรือ ชากุหลาบแดง เป็นหนึ่งในชนิดพรรณไม้ที่เป็นที่รู้จักกันมากที่สุดของสกุลชา (Camellia) ในวงศ์ชา (Theaceae) พันธุ์ป่าพบได้ในจีนแผ่นดินใหญ่ (มณฑลชานตงและภาคตะวันออกของมณฑลเจ้อเจียง) ไต้หวัน เกาหลีใต้ และภาคใต้ของญี่ปุ่น โดยเติบโตในป่าที่ระดับความสูงประมาณ 300–1,100 เมตร พันธุ์ปลูกมีหลายพันธุ์ซึ่งมีสีและลักษณะของดอกแตกต่างกันไป
แต้ฮวยเป็นไม้พุ่มมีดอก โดยทั่วไปสูง 1.5–6 เมตร แต่บางครั้งสูงได้ถึง 11 เมตร กิ่งอ่อนมีสีน้ำตาลอมม่วงซึ่งจะกลายเป็นสีน้ำตาลอมเทาเมื่อแก่ขึ้น ใบมีลักษณะคล้ายแผ่นหนัง เรียงสลับ มีสีเขียวสดด้านบนและสีเขียวซีดด้านล่าง โดยทั่วไปยาว 5–11 เซนติเมตร และกว้าง 2.5–6 เซนติเมตร โคนใบสอบ ขอบใบเป็นจักฟันเลื่อยถี่ และปลายใบค่อนข้างแหลม พันธุ์ป่าออกดอกในเดือนมกราคมถึงมีนาคม ดอกปรากฏค่อนไปทางปลายกิ่งและมีก้านดอกสั้นมาก เป็นดอกเดี่ยวหรือออกเป็นคู่ มีกลีบซ้อนกัน 6–7 กลีบ (พันธุ์ปลูกมักมีกลีบดอกมากกว่า) แต่ละกลีบยาว 3–4.5 เซนติเมตร และกว้าง 1.5–2.5 เซนติเมตร มีสีแดงเลือดนก ชมพู หรือสีขาว ผลเป็นทรงค่อนข้างกลม แบ่งเป็นสามช่อง แต่ละช่องมีเมล็ดสีน้ำตาลขนาดใหญ่ 1–2 เมล็ด มีเส้นผ่านศูนย์กลาง 1–2 เซนติเมตร พันธุ์ป่าติดผลในเดือนกันยายนถึงตุลาคม
ใบของแต้ฮวยอุดมไปด้วยสารกลุ่มเทอร์พีนอยด์อย่างลูพีออลและสเกวลีนซึ่งมีฤทธิ์ต้านการอักเสบ
ผาด ตุงคะสมิต
ผาด ตุงคะสมิต (16 กรกฎาคม พ.ศ. 2452 – 3 ตุลาคม พ.ศ. 2527) เป็นอดีตนายทหารม้าและอดีตนายตำรวจรถถัง ซึ่งมีบทบาทอย่างมากในประวัติศาสตร์การเมืองไทยหลังรัฐประหารในประเทศไทย พ.ศ. 2490
ประวัติ
ผาด ตุงคะสมิต เกิดในครอบครัวชาวนา และเคยเป็นศิษย์วัด ก่อนที่จะสำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย เขารับราชการเป็นนายทหารม้าในปี พ.ศ. 2480 ต่อมา ผาดได้ทำหน้าที่เป็นผู้บังคับกองร้อยที่ 2 กองพันที่ 2 รถรบ บางซื่อ พระนคร และเข้าศึกษาที่โรงเรียนนายทหารฝึกหัดราชการทหารม้า เป็นเวลา 1 ปี
วันที่ 8 ธันวาคม พ.ศ. 2484 ได้เกิดเหตุการณ์การบุกครองไทยของญี่ปุ่น ผาด ตุงคะสมิต ได้รับคำสั่งให้นำกำลังไปอยู่ที่จังหวัดลพบุรี และปี พ.ศ. 2485 เขาได้รับคำสั่งให้เป็นผู้บัญชาการกองร้อยรถรบประจำกองทัพที่ 2 เพื่อคุมกำลังไปประจำจังหวัดสระบุรี ครั้นปี พ.ศ. 2488 เมื่อญี่ปุ่นยอมแพ้สงคราม ผาดได้นำกำลังรถรบกลับสู่กรุงเทพมหานคร